
ČASŤ I. ÚVODNÉ USTANOVENIA
Článok 1 – Účel a záväznosť
Školský poriadok je záväzným dokumentom Materskej školy, Komenského 24 v Bardejove (ďalej len „MŠ“). Upravuje výkon práv a povinností detí a zákonných zástupcov, pravidlá vzájomných vzťahov, vnútorný režim, bezpečnosť a ochranu zdravia, ochranu pred diskrimináciou a segregáciou a podmienky zaobchádzania s majetkom MŠ.
Školský poriadok je záväzný pre deti, zákonných zástupcov, zamestnancov a ďalšie osoby, ktoré sa s vedomím MŠ nachádzajú v jej priestoroch alebo sa zúčastňujú jej činností.
Riaditeľka zabezpečí preukázateľné oboznámenie dotknutých osôb so školským poriadkom a jeho zverejnenie.
Článok 2 – Základné princípy
rovný prístup k výchove a vzdelávaniu a zákaz diskriminácie a segregácie;
rešpektovanie najlepšieho záujmu dieťaťa, jeho dôstojnosti, individuality a vývinových potrieb;
inkluzívny prístup a poskytovanie podporných opatrení podľa potrieb dieťaťa;
ochrana života, zdravia, bezpečnosti a psychickej pohody detí;
vzájomná úcta, rešpekt, spolupráca a vecná komunikácia.
ČASŤ II. VÝKON PRÁV A POVINNOSTÍ DETÍ A ZÁKONNÝCH ZÁSTUPCOV
Článok 3 – Práva dieťaťa
na rovný prístup k predprimárnemu vzdelávaniu bez diskriminácie;
na individuálny prístup rešpektujúci jeho schopnosti, možnosti, nadanie, zdravotný stav a ŠVVP;
na bezpečné, hygienicky vyhovujúce a podnetné prostredie;
na úctu k svojej osobe a dôstojnosti;
na ochranu pred fyzickým a psychickým násilím, ponižovaním, zanedbávaním, zneužívaním a inými prejavmi rizikového správania;
na výchovu a vzdelávanie primerané veku a potrebám;
na využívanie podporných opatrení, ak sú pre dieťa potrebné.
Článok 4 – Povinnosti dieťaťa
dodržiavať pravidlá primerané veku a školský poriadok;
rešpektovať práva, dôstojnosť a bezpečnosť ostatných;
riadiť sa pokynmi zamestnancov MŠ, ktoré sú v súlade s právnymi predpismi;
chrániť majetok MŠ;
správať sa tak, aby neohrozovalo svoje zdravie ani zdravie iných.
Článok 5 – Práva zákonného zástupcu
oboznámiť sa so ŠkVP a školským poriadkom;
byť informovaný o výchovno-vzdelávacích výsledkoch a potrebách svojho dieťaťa;
komunikovať s učiteľkami a podľa potreby s riaditeľkou;
vyjadrovať sa k výchove a vzdelávaniu prostredníctvom orgánov školskej samosprávy.
Článok 6 – Povinnosti zákonného zástupcu
· vytvoriť podmienky na pravidelnú a včasnú dochádzku dieťaťa;
· dodržiavať podmienky výchovno-vzdelávacieho procesu svojho dieťaťa určené školským
        poriadkom,
· dbať na sociálne a kultúrne zázemie dieťaťa a rešpektovať jeho špeciálne výchovnovzdelávacie potreby,
· informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv
        na priebeh výchovy a vzdelávania alebo na výkon odborných činností,
· nahradiť škodu, ktorú dieťa úmyselne zavinilo,
· poskytovať súčinnosť pri riešení prejavov rizikového správania svojho dieťaťa v škole,
       ktoré môžu ohroziť bezpečnosť a zdravie,
· dbať, aby dieťa dochádzalo do materskej školy pravidelne a včas, ak mu nezabezpečí inú
       formu vzdelávania podľa tohto zákona (osobitný spôsob plnenia povinného predprimárneho         
       vzdelávania podľa § 23 školského zákona)
· ospravedlňovať dôvody neprítomnosti dieťaťa na výchove a vzdelávaní dokladmi v súlade
       so školským poriadkom.
bezodkladne oznámiť zmenu kontaktných údajov a splnomocnených osôb;
rešpektovať dôstojnosť zamestnancov a ostatných osôb.
· zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom( alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy,
· zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb o ktorých sa údaje prenášajú( pedagogických zamestnancov aj nepedagogických zamestnancov materskej školy a detí prijatých do materskej školy).
· Zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riediteľom
· v prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa. Ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov.
· v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.
· zákonný zástupca je povinný zdržať sa znevažujúcich vyjadrení, statusov a komentárov na verejnosti a sociálnych sieťach týkajúcich sa pedagogickej činnosti MŠ a riadenia MŠ.
„Výkon práv a povinností vyplývajúcich zo školského zákona musí byť v súlade s dobrými mravmi. Nikto nesmie tieto práva a povinnosti zneužívať na škodu druhého uchádzača, dieťaťa, žiaka alebo poslucháča. Práva ustanovené školským zákonom sa zaručujú rovnako každému dieťaťu v súlade so zásadou rovnakého zaobchádzania vo vzdelávaní ustanovenou osobitným predpisom, ktorým je zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.“
Článok 7 – Vzájomné vzťahy a komunikácia
Komunikácia medzi MŠ a zákonnými zástupcami má byť vecná, rešpektujúca a zameraná na najlepší záujem dieťaťa. Zákonný zástupca sa zdrží urážlivých, vyhrážajúcich alebo znevažujúcich prejavov voči deťom a zamestnancom.
Článok 8 – Rodičovské práva a rozhodnutia súdu
MŠ zachováva neutralitu pri sporoch zákonných zástupcov a rešpektuje vykonateľné súdne rozhodnutia a súdom schválené dohody týkajúce sa starostlivosti o dieťa.
ČASŤ III. PREVÁDZKA A VNÚTORNÝ REŽIM
Článok 9 – Organizácia MŠ a čas prevádzky
MŠ má šesť tried. Hospodársky pavilón obsahuje kanceláriu riaditeľky, kanceláriu vedúcej ŠJ, kuchyňu a relaxačné centrum pre deti – saunu a bazén.
Čas prevádzky MŠ je 6:45 – 16:30 hod., v súlade s časom prevádzky schváleným zriaďovateľom.
Dieťa prichádza spravidla do 8:00 hod. a odchádza spravidla po 15:00 hod. Iný čas príchodu alebo odchodu zákonný zástupca vopred dohodne s triednou učiteľkou.
Riaditeľka materskej školy: Mgr. Katarína Hudáková
Konzultačné hodiny: pondelok, utorok, streda od 12,00 hod. do 14,00 hod.
Vedúca školskej jedálne: Jana Skalová 
Úradné dni pre verejnosť: pondelok, streda, piatok od 07,30 hod. do 12,30 hod.
V čase letných prázdnin je prevádzka materskej školy prerušená z hygienických dôvodov najmenej na štyri týždne. V tomto období vykonávajú prevádzkové zamestnankyne veľké upratovanie a pedagogické zamestnankyne si čerpajú dovolenku podľa plánu. Prerušenie prevádzky oznámi riaditeľka MŠ zákonným zástupcom dva mesiace vopred. Prevádzka v čase letných prázdnin je na vopred určenej materskej škole. Informácie o dočasnom prerušení prevádzky MŠ alebo obmedzení prevádzky MŠ oznámi riaditeľka na mieste dostupnom zákonným zástupcom.
1.Organizácia tried:
Pavilón I –	prízemie:	 1. trieda - Margarétky
		poschodie: 	2. trieda - Slniečka
Pavilón II–	prízemie: 	3. trieda - Hviezdičky 
		prízemie: 	4. trieda - Motýliky
		poschodie: 	5. trieda - Včielky 
		poschodie:	 6. trieda – Rybičky
Hospodársky pavilón – kancelária riaditeľky MŠ, vedúcej ŠJ, kuchyňa, relaxačné centrum pre deti – sauna, bazén.
2.Prevádzka tried, schádzanie a rozchádzanie detí:
Pavilón I –	prízemie :	1. trieda Margarétky	6,45 – 16,30 hod.
		poschodie:	2. trieda  Slniečka	6,45 – 16,30 hod.
Pavilón II –	prízemie:	3. trieda  Hviezdičky	6,45 – 16,30 hod.
		prízemie:	4. trieda  Motýliky	6,45 – 16,30 hod.
		poschodie:	5. trieda  Včielky	6,45 – 16,30 hod.
		poschodie:	6. trieda  Rybičky	6,45 – 16,30 hod.
Článok 10  - Príspevok na čiastočnú úhradu výdavkov v materskej škole 
Zákonný zástupca dieťaťa je povinný pravidelne uhrádzať príspevky v zmysle Všeobecne záväzného nariadenia mesta Bardejov č. 185/2020 z účinnosťou od  01.01.2024  o určení príspevkov od zákonných zástupcov detí na čiastočnú úhradu výdavkov v materských školách v súlade s § 28 ods. 3 školského zákona za pobyt dieťaťa v materskej škole zriadenej mestom Bardejov, mesačne na jedno dieťa sumou  22,- eur.
Tento príspevok sa uhrádza elektronicky vopred do 10. dňa v kalendárnom mesiaci .
Príspevok v MŠ sa neuhrádza za dieťa:
· pre ktoré je predprimárne vzdelávanie povinné
· ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu,
· ktoré je umiestnené v materskej škole na základe rozhodnutia súdu.
Príspevok v MŠ sa na základe rozhodnutia zriaďovateľa odpustí:
· ak dieťa nenavštevuje MŠ v čase letných prázdnin a zákonný zástupca ho v tom čase neprihlásil do MŠ.
Článok 11 – Prijímanie detí
Prijímanie detí sa uskutočňuje podľa aktuálne účinného školského zákona a vyhlášky o materskej škole; rešpektuje sa rovný prístup, zákaz diskriminácie a segregácie a najlepší záujem dieťaťa.
Prednostne sa prijímajú deti, pre ktoré je predprimárne vzdelávanie povinné, a deti, ktoré majú zákonné právo na prijatie.
Pri deťoch so ŠVVP MŠ postupuje podľa školského zákona a zabezpečuje podporné opatrenia podľa potrieb dieťaťa a možností školy.
Článok 11 – Adaptačný a diagnostický pobyt
Riaditeľka môže pri prijatí určiť adaptačný alebo diagnostický pobyt za podmienok ustanovených školským zákonom a vyhláškou. Spôsob a dĺžka sa prispôsobujú individuálnym potrebám dieťaťa.
Článok 12 – Prestup a zanechanie vzdelávania
Prijatie prestupom, zanechanie vzdelávania a súvisiaca dokumentácia sa uskutočňujú podľa aktuálne účinného školského zákona.
Článok 13 – Povinné predprimárne vzdelávanie a individuálne vzdelávanie
Dieťa, pre ktoré je predprimárne vzdelávanie povinné, plní povinné predprimárne vzdelávanie formou a v rozsahu ustanovenom školským zákonom. Individuálne vzdelávanie sa uskutočňuje za zákonných podmienok.
Článok 14 – Prerušenie dochádzky a predčasné skončenie
Prerušenie dochádzky a predčasné skončenie predprimárneho vzdelávania sa vykonáva len v prípadoch a spôsobom ustanoveným školským zákonom.
Článok 15 – Preberanie detí
Dieťa preberá učiteľka, ktorá zaň zodpovedá až do odovzdania ďalšej učiteľke, zákonnému zástupcovi alebo splnomocnenej osobe staršej ako 10 rokov.
Na preberanie môže zákonný zástupca splnomocniť inú osobu; splnomocnenie musí byť platné a evidované MŠ.
Ak dieťa nie je vyzdvihnuté do ukončenia prevádzky, MŠ kontaktuje zákonného zástupcu a následne splnomocnené osoby.
Článok 16 – Dochádzka a ospravedlňovanie
Ak sa dieťa nemôže zúčastniť na výchove a vzdelávaní, jeho zákonný zástupca je podľa § 144 ods. 9 školského zákona povinný oznámiť materskej škole bez zbytočného odkladu príčinu jeho neprítomnosti. 
Za dôvod ospravedlniteľnej neprítomnosti dieťaťa sa uznáva :
Ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach, ak nie sú organizované školou.
· choroba, 
· lekárom nariadený zákaz dochádzky do školy,
· mimoriadne nepriaznivé poveternostné podmienky, 
· náhle prerušenie premávky hromadných dopravných prostriedkov, 
· mimoriadne udalosti v rodine alebo 
· účasť dieťaťa na súťažiach.
Pri povinnom predprimárnom vzdelávaní sa neprítomnosť ospravedlňuje podľa aktuálne účinného školského zákona.
Článok 17 – Zdravotný stav
· Do materskej školy môže byť prijaté a v materskej škole môže byť umiestnené len dieťa, ktoré:
· je zdravotne spôsobilé na pobyt v kolektíve,
· neprejavuje príznaky prenosného ochorenia,
· nemá nariadené karanténne opatrenie.
· Zdravotnú spôsobilosť dieťaťa na pobyt v kolektíve preukazuje zákonný zástupca potvrdením o zdravotnej spôsobilosti vydaným ošetrujúcim lekárom. Potvrdenie o zdravotnej spôsobilosti sa predkladá pred prvým vstupom dieťaťa do predškolského zariadenia, ak nie je zdravotná spôsobilosť dieťaťa elektronicky prístupná materskej škole z príslušného registra potvrdení.
· Zákonný zástupca je povinný pred prvým vstupom dieťaťa do materskej školy a po neprítomnosti dieťaťa v materskej škole dlhšej ako päť dní predložiť písomné vyhlásenie, ktorým potvrdzuje, že dieťa:
· neprejavuje príznaky prenosného ochorenia,
· nemá nariadené karanténne opatrenie.
· Písomné vyhlásenie podľa predchádzajúceho bodu nesmie byť staršie ako jeden deň.
· Písomné vyhlásenie o bezinfekčnosti nenahrádza potvrdenie o zdravotnej spôsobilosti dieťaťa na pobyt v kolektíve. Ide o dva rozdielne doklady:
· potvrdenie o zdravotnej spôsobilosti vydáva ošetrujúci lekár,
· vyhlásenie o neprejavovaní príznakov prenosného ochorenia a o neexistencii nariadeného karanténneho opatrenia predkladá zákonný zástupca.
· Zdravotný stav dieťaťa pred prijatím do materskej školy zisťuje každý deň zodpovedná osoba pred prijatím dieťaťa do materskej školy.
· Dieťa od zákonného zástupcu preberá učiteľ materskej školy. Učiteľ môže odmietnuť prevziať dieťa, ak zistí, že jeho zdravotný stav neumožňuje pobyt v materskej škole alebo ak dieťa vykazuje príznaky ochorenia, ktoré môžu predstavovať riziko pre jeho zdravie alebo zdravie ostatných detí.
· Za prejavy zdravotného stavu, pri ktorých môže učiteľ odmietnuť prevzatie dieťaťa, možno považovať najmä:
· výrazne zhoršený celkový zdravotný stav dieťaťa,
· zvýšenú telesnú teplotu alebo horúčku,
· výraznú malátnosť, nezvyčajnú únavu alebo zmenu správania súvisiacu s ochorením,
· opakované vracanie alebo hnačku,
· výrazný kašeľ, najmä ak je spojený s ťažkosťami pri dýchaní alebo výrazne narúša bežné fungovanie dieťaťa,
· hnisavý výtok z očí alebo iné výrazné príznaky zápalu očí,
· hnisavý alebo iný nezvyčajný výtok z ucha,
· výrazný výtok z nosa sprevádzaný ďalšími príznakmi ochorenia,
· hnisajúce alebo mokvajúce kožné prejavy,
· iné príznaky, ktoré nasvedčujú akútnemu ochoreniu alebo pri ktorých nie je možné zabezpečiť bezpečný pobyt dieťaťa v kolektíve.
· Uvedené prejavy predstavujú príklady zdravotných stavov, pri ktorých môže byť dieťa odmietnuté na prevzatie. Nejde o uzavretý zoznam diagnóz ani o automatické pravidlo, že každý jednotlivý príznak bez ďalšieho posúdenia vždy znamená odmietnutie dieťaťa. Rozhodujúci je aktuálny zdravotný stav dieťaťa a jeho schopnosť bezpečne sa zúčastňovať na pobyte v materskej škole.
· Samotná skutočnosť, že dieťa má sadrovú fixáciu, ortézu, obväz, stehy alebo iné ošetrenie po úraze, nie je automaticky dôvodom na odmietnutie jeho prevzatia. Posudzuje sa individuálne, či zdravotný stav dieťaťa umožňuje jeho bezpečný pobyt v materskej škole a či je možné zabezpečiť jeho bezpečnosť počas výchovno-vzdelávacích činností.
· Ak zdravotný stav dieťaťa vyžaduje osobitný režim, obmedzenie pohybových alebo iných činností alebo inú starostlivosť, ktorú materská škola vzhľadom na svoje podmienky a personálne zabezpečenie nemôže bezpečne zabezpečiť, môže byť od zákonného zástupcu vyžiadané lekárske posúdenie zdravotnej spôsobilosti dieťaťa na pobyt v materskej škole.
· Ak je dieťa podozrivé z ochorenia, môže byť do materskej školy prijaté iba na základe vyšetrenia jeho zdravotného stavu ošetrujúcim lekárom.
· Ak sa u dieťaťa počas pobytu v materskej škole prejavia príznaky akútneho prenosného ochorenia alebo iného ochorenia, ktoré znemožňuje jeho ďalší pobyt v kolektíve, materská škola:
· zabezpečí izoláciu dieťaťa od ostatných detí,
· zabezpečí nad dieťaťom dočasný dohľad povereným zamestnancom,
· bezodkladne informuje zákonného zástupcu,
· zabezpečí odovzdanie dieťaťa zákonnému zástupcovi alebo ním splnomocnenej plnoletej osobe.
· Zákonný zástupca je povinný po oznámení materskej školy bezodkladne zabezpečiť prevzatie dieťaťa.
· Dieťa, ktoré bolo počas dňa pre zdravotné ťažkosti izolované od ostatných detí, môže byť opätovne prijaté do materskej školy až vtedy, keď jeho zdravotný stav umožňuje pobyt v kolektíve a spĺňa podmienky ustanovené všeobecne záväznými právnymi predpismi.
· Zákonný zástupca je povinný informovať materskú školu o skutočnostiach týkajúcich sa zdravotného stavu dieťaťa, ktoré môžu mať vplyv na bezpečnosť a ochranu zdravia dieťaťa alebo ostatných detí, a o skutočnostiach, ktoré môžu ovplyvniť priebeh výchovy a vzdelávania.
· Pri preberaní dieťaťa z materskej školy učiteľ odovzdáva dieťa:
· zákonnému zástupcovi,
· ním splnomocnenej osobe,
· inému učiteľovi materskej školy alebo osobe zabezpečujúcej krúžkovú činnosť v prípadoch ustanovených právnymi predpismi.
14. Splnomocnená osoba na prevzatie dieťaťa musí byť plnoletá, ak osobitný predpis neustanovuje inak. Zákonný zástupca zodpovedá za to, že splnomocnená osoba je schopná bezpečne prevziať a zabezpečiť dieťa.
15. Materská škola nezodpovedá za zdravotný stav dieťaťa, ktorý vznikol v dôsledku skutočností, o ktorých zákonný zástupca materskú školu neinformoval.
16. Ustanovenia tohto článku sa uplatňujú v súlade so zákonom č. 355/2007 Z. z. o ochrane, podpore a rozvoji verejného zdravia, vyhláškou Ministerstva školstva, vedy, výskumu a športu SR č. 541/2021 Z. z. o materskej škole a ďalšími všeobecne záväznými právnymi predpismi.
Písomné vyhlásenie o bezinfekčnosti 
Zákonný zástupca  predkladá pri nástupe  do MŠ a po každom prerušení dochádzky do MŠ  v trvaní viac ako 5 kalendárnych dní „Písomné vyhlásenie o bezinfekčnosti“ dieťaťa. V prípade, že rodič nepredloží „Písomné vyhlásenie o bezinfekčnosti“, dieťa sa považuje za infekčné, a je potrebné, aby rodič kontaktoval všeobecného lekára pre deti a dorast, ktorý ho bude ďalej usmerňovať. 
Článok 18 – Stravovanie
Stravovanie sa riadi pravidlami školskej jedálne, hygienickými predpismi a vnútornými pravidlami MŠ.
Učiteľka vedie deti ku kultúrnemu stravovaniu a primeranej samostatnosti a deti do jedla nenúti.
Ak dieťa musí mať z objektívnych zdravotných dôvodov vylúčené zo stravy určité potraviny, je zákonný zástupca povinný podať u vedúcej školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje o dieťati, prikladá doklad od lekára, na ktorom budú uvedené potraviny, ktoré dieťa nesmie jesť (mliečne výrobky, potraviny obsahujúce škrob atď.).
Neprítomnosť dieťaťa a odhlásenie zo stravy spravidla oznámi zákonný zástupca osobne alebo telefonicky do 8,00 hod. rannej.
Konzumácia ovocia, zeleniny prinesených z domu,  konzumácia doma zhotovených cukrárenských  výrobkov podľa §8 ods.3 vyhlášky MZ SR č.527/2007 Z. z.  nie je povolená.
Príspevok na stravovanie dieťaťa
V zmysle Všeobecne záväzného nariadenia mesta Bardejov č. 185/2020 z 01.01.2024 o určení príspevkov od zákonných zástupcov detí v školských jedálňach pri materských školách v súlade s § 140 ods. 9 školského zákona činnosť v školských jedálňach sa uskutočňuje za čiastočnú úhradu nákladov spojených s činnosťou v školských jedálňach pri MŠ v zriaďovateľskej pôsobnosti mesta. Na  jeden deň je určený príspevok 2,10 €, režijne náklady vo forme paušálu sú vo výške 4,00 € .Tento príspevok sa uhrádza vopred do 10.dňa v kalendárnom mesiaci.
V MŠ sa poskytuje dotácia  na podporu výchovy k stravovacím návykom dieťaťa podľa § 4ods.6 zákona č. 544/2010 Z. z.  na každé dieťa za každý deň, v ktorom sa dieťa zúčastnilo na výchovno – vzdelávacej činnosti v materskej škole a odobralo stravu.
Článok 19 – Denný režim
Denný režim tried rešpektuje vek, potreby detí, ŠkVP a psychohygienu. Deti sú vedené k hygienickým a sebaobslužným návykom.
Článok 20 – Pobyt vonku
Pobyt vonku je súčasťou denného režimu MŠ a uskutočňuje sa podľa počasia, zdravotného stavu detí, kvality ovzdušia, slnečného žiarenia, vetra, teploty a ďalších podmienok. Pri nepriaznivých alebo extrémnych podmienkach sa čas a obsah pobytu upraví tak, aby bola zabezpečená ochrana zdravia. V jarných a letných mesiacoch sa pobyt vonku upravuje vzhľadom na intenzitu slnečného žiarenia a teploty ovzdušia nad 31°C. Pobyt vonku sa môže vynechať v zime pri teplote ovzdušia pod mínus 10°C. Zaraďuje sa 2-krát počas dňa 2 hod. v dopoludňajších a 2 hod. odpoludňajších hodinách v závislosti od času prevádzky MŠ.
Článok 21 – Odpočinok
Odpočinok sa organizuje s prihliadnutím na vek a individuálne potreby detí. U starších detí sa po primeranom odpočinku môžu realizovať pokojné činnosti.
Článok 22 – Krúžková činnosť
Krúžková činnosť sa organizuje v súlade so ŠkVP, denným režimom a platnými právnymi predpismi.
Článok 23 – Sauna a bazén
Sauna a bazén sú súčasťou relaxačného centra MŠ. Ich využívanie sa organizuje podľa harmonogramu, veku detí, personálneho zabezpečenia a bezpečnostných a hygienických pravidiel. Pri aktivitách musí byť zabezpečený primeraný dohľad.
Článok 24 – Výlety, exkurzie a iné aktivity
Výlet alebo exkurzia sa organizuje najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Riaditeľka určí zodpovedné osoby a zabezpečí primeraný dozor a poučenie.
Článok 25 – Spájanie tried a obmedzenie prevádzky
Pri nízkej dochádzke, zvýšenej chorobnosti, technických alebo iných závažných dôvodoch môže riaditeľka dočasne spojiť triedy, ak tým nebude ohrozená bezpečnosť ani kvalita výchovy a vzdelávania. Pri obmedzení alebo prerušení prevádzky sa postupuje podľa aktuálne účinných predpisov.
Článok 26 – Pedagogická prax a ďalšie osoby
Študenti na pedagogickej praxi môžu pôsobiť v MŠ po dohode s riaditeľkou a po poučení o bezpečnosti, ochrane osobných údajov a školskom poriadku. Ďalšie osoby sa môžu v priestoroch MŠ pohybovať s vedomím a súhlasom riaditeľky.
ČASŤ IV. BEZPEČNOSŤ, OCHRANA ZDRAVIA, RIZIKOVÉ SPRÁVANIE, DISKRIMINÁCIA A NÁSILIE
MŠ prihliada na základné fyziologické potreby detí a vytvára podmienky na ich zdravý vývin.
MŠ zabezpečuje poučenie detí primerané ich veku o bezpečnom správaní.
Pri úraze zabezpečí prvú pomoc, podľa potreby lekárske ošetrenie, informovanie zákonného zástupcu a evidenciu podľa právnych predpisov.
· V prípade výskytu pedikulózy ( napadnutia  všou detskou) je bezpodmienečne nutná spolupráca
s rodičmi všetkých detí. Učiteľky  informujú  po zistení nákazy ako rodičov daného dieťaťa, tak rodičov ostatných detí. Zbavit detí vší je povinnosťou rodičov, nie pedagogických zamestnancov. Pri hromadnom výskyte vší bude informovaný regionálny ústav verejného zdravotníctva. Opätovný nástup dieťaťa do kolektívu iba s potvrdením od detského pediatra.
·  Podanie lieku je možné iba na základe písomnej žiadosti rodiča a    odporučania  ošetrujúceho 
( odborného ) lekára.
· V celom objekte zákaz vstupu psom.
· V čase vzniku epidemie a následného  dodržiavania epidemiologických                               opatrení a odporúčaní je nutné dodržiavať v MŠ protiepidemiologické opatrenia na základe nariadení ÚVZ SR a zriaďovateľa Mesto Bardejov.
MŠ vytvára bezpečné prostredie a predchádza šikane, násiliu, ponižovaniu, diskriminácii, segregácii a iným prejavom rizikového správania.
Pri podozrení na zanedbávanie starostlivosti, násilie alebo ohrozenie dieťaťa MŠ postupuje podľa zákonných oznamovacích povinností.
ČASŤ V. PODMIENKY ZAOBCHÁDZANIA S MAJETKOM MŠ
Všetky osoby sú povinné chrániť majetok MŠ pred poškodením, zničením a odcudzením.
Pri úmyselnom poškodení majetku dieťaťom sa náhrada škody posudzuje podľa všeobecne záväzných právnych predpisov s prihliadnutím na vek a okolnosti.
Bez sprievodu alebo vedomia zamestnanca sa cudzie osoby v priestoroch MŠ nepohybujú.
ČASŤ VI. ZÁVEREČNÉ USTANOVENIA
Školský poriadok nadobúda platnosť dňom jeho vydania riaditeľkou a účinnosť 1. septembra 2026. Zmeny sa vykonávajú dodatkom alebo vydaním nového školského poriadku a prerokúvajú sa v pedagogickej rade a rade školy v rozsahu ustanovenom právnymi predpismi.


ČASŤ VII. DEROGAČNÁ KLAUZULA – ZRUŠOVACIE USTANOVENIE

Vydaním tohto školského poriadku sa ruší predchádzajúci školský poriadok MŠ, Komenského 24 v Bardejove vrátane jeho dodatkov.



Bardejov, 31.8.2026


								Mgr. Katarína Hudáková
								           riaditeľka MŠ
Právne predpisy
zákon č. 245/2008 Z. z. o výchove a vzdelávaní (školský zákon), v znení účinnom od 1. 9. 2026;
zákon č. 321/2025 Z. z. o školskej správe a o zmene a doplnení niektorých zákonov;
vyhláška č. 541/2021 Z. z. o materskej škole v znení neskorších predpisov;
zákon č. 355/2007 Z. z. o ochrane, podpore a rozvoji verejného zdravia;
zákon č. 365/2004 Z. z. – antidiskriminačný zákon;
zákon č. 305/2005 Z. z. o sociálnoprávnej ochrane detí a sociálnej kuratele.


Príloha č. 1 – Štandardy dodržiavania zákazu segregácie vo výchove a vzdelávaní
Materská škola pri uplatňovaní zákazu segregácie postupuje podľa aktuálnych Štandardov dodržiavania zákazu segregácie vo výchove a vzdelávaní vydaných ministerstvom.
rovný a nediskriminačný prístup všetkých detí k vzdelávaniu a priestorom MŠ;
organizácia tried a denných činností bez neprípustného oddeľovania detí na základe chráneného dôvodu;
rovný prístup k pomôckam, materiálom a aktivitám;
využívanie dostupných podporných opatrení na sociálne začlenenie detí;
rešpektujúca komunikácia a spolupráca s rodičmi;
predchádzanie stereotypom, predsudkom, diskriminácii a segregácii.


Príloha č. 2 – Podpisový hárok
Podpisom zamestnanec alebo iná dotknutá osoba potvrdzuje, že bola so školským poriadkom preukázateľne oboznámená.
	Meno a priezvisko, titul
	Funkcia
	Dátum

	Mgr. Renáta Bocková
	učiteľka
	31.8.2026
	

	Mgr. Valéria Clement
	učiteľka
	31.8.2026
	

	Mgr. Katarína Hudáková
	Riaditeľka MŠ
	31.8.2026
	

	Bc. Katarína Kapecová
	učiteľka
	31.8.2026
	

	Ľubica Kvokačková
	učiteľka
	31.8.2026
	

	Mgr. Renáta Lenártová
	Zástupkyňa MŠ
	31.8.2026
	

	Jana Lukačová
	učiteľka
	31.8.2026
	

	Mgr. Viera Matijková
	učiteľka
	31.8.2026
	

	Dáša Smolová
	učiteľka
	31.8.2026
	

	Iveta Spišaková
	učiteľka
	31.8.2026
	

	Mgr. Martina Steranková
	učiteľka
	31.8.2026
	

	Katarína Štalmachová
	učiteľka
	31.8.2026
	

	Adriana Brezovská
	Pedagogický asistent
	31.8.2026
	

	Lucia Fučeková
	KAVA
	31.8.2026
	

	Mgr. Štefánia Hromová
	Pedagogický asistent
	31.8.2026
	

	Anna Jackaninová
	KAVA
	31.8.2026
	

	Mgr. Silvia Petrašková
	Pedagogický asistent
	31.8.2026
	

	Marta Breznická
	kuchárka
	31.8.2026
	

	Monika Javorská
	pomocná sila
	31.8.2026
	

	Mária Oslacká
	kuchárka
	31.8.2026
	

	Jana Skalová
	Vedúca ŠJ
	31.8.2026
	

	Iveta Stachurová
	Pomocná sila
	31.8.2026
	

	Zuzana Babčaková
	upratovačka
	31.8.2026
	

	Iveta Koščušková
	upratovačka
	31.8.2026
	

	Marcela Pomikalová
	upratovačka
	31.8.2026
	

	Ľudmila Zuščinová
	upratovačka
	31.8.2026
	

	Mária Žatkovičová
	upratovačka
	31.8.2026

